Ана Ахматова
Любов

Превод от руски: Иван Николов, 1974

chitanka.info

Ту змийка, преплетена зло,

сега ми предрича сполука,

ту гълъбка с бяло крило

отвън на прозореца гука,

привиди се в скрежа ли мек,

в съня ли дълбок на шибоя.

Но с нея забравя човек

утеха и радост какво е.

Тя шепне с молитвен копнеж,

ридае в звънтеж на соната.

И страшно е, щом я съзреш

в усмивка съвсем непозната.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.